**भारत सरकार**

पर्यावरण एवं वन मंत्रालय

**राज्य सभा**

अतारांकित प्रश्न सं0 16

22-11-2011 को उत्तर के लिए

**'' महाराष्ट्र के सपली बांध के लिए पर्यावरणीय स्वीकृति ''**

**16 : श्री पीयूष गोयल :**

क्या **पर्यावरण और वन**  **मंत्री** यह बताने की कृपा करेंगे कि :

(क) क्या यह सच है कि सरकार ने महाराष्ट्र के हिंगोली जिले में सपली बांध के निर्माण हेतु पर्यावरणीय स्वीकृति नहीं दी है ;

(ख) यदि हां, तो तत्संबंधी ब्यौरा क्या है ;

(ग) स्वीकृति प्रदान करने में विलंब के क्या कारण हैं ;

(घ) प्रभावित पक्षों को दिए गए पुनर्वास और पुनर्स्थापन संबंधी पैकेज का ब्यौरा क्या है ; और

(ड.) यदि नहीं, तो इसके क्या कारण है ?

**उत्तर**

**पर्यावरण एवं वन राज्य मंत्री (स्वतंत्र प्रभार)**

**(श्रीमती जयंती नटराजन)**

(क) से (ग) मंत्रालय द्वारा महाराष्ट्र के हिंगोली जिले में सपली बांध परियोजना को पर्यावरणीय स्वीकृति अभी तक जारी नहीं की गई है क्योंकि मंत्रालय को परियोजना के विरुद्ध एक अभ्यावेदन प्राप्त हुआ है ।

(घ) और (ड.) प्रश्न नहीं उठता क्योंकि इस परियोजना को अभी तक पर्यावरणीय स्वीकृति प्रदान नहीं की गई है ।

\*\*\*\*\*\*\*